ประกาศคณะกรรมการองค์การเพื่อการปฏิรูปประกาศคณะกรรมการองค์การเพื่อการปฏิรูประบบสถาบันการเงินเรื่อง การขอรับชำระหนี้สำหรับเจ้าหนี้และการจัดสรรเงินจากการขายทรัพย์สินให้แก่เจ้าหนี้(ฉบับแก้ไขเพิ่มเติม) โดยที่เป็นการสมควรแก้ไขเพิ่มเติมประกาศคณะกรรมการองค์การเพื่อการปฏิรูประบบสถาบันการเงินเรื่องการขอรับชำระหนี้สำหรับเจ้าหนี้และการจัดสรรเงินจากการขายทรัพย์สินให้แก่เจ้าหนี้ฉบับลงวันที่ ๒ กุมภาพันธ์ ๒๕๔๒เพื่อให้กระบวนการจัดสรรเงินจากการขายทรัพย์สินให้แก่เจ้าหนี้ของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้เป็นไปอย่างสะดวกรวดเร็วอาศัยอำนาจตามความในมาตรา๗ (๓) และมาตรา ๑๖ (๓) แห่งพระราชกำหนดการปฏิรูประบบสถาบันการเงิน พ.ศ. ๒๕๔๐คณะกรรมการองค์การเพื่อการปฏิรูประบบสถาบันการเงินออกข้อกำหนดแก้ไขเพิ่มเติมการขอรับชำระหนี้สำหรับเจ้าหนี้และการจัดสรรเงินจากการขายทรัพย์สินให้แก่เจ้าหนี้ฉบับลงวันที่ ๒ กุมภาพันธ์ ๒๕๔๒ ดังต่อไปนี้ข้อ ๑ให้ยกเลิกความในข้อ ๕.๒แห่งประกาศคณะกรรมการองค์การเพื่อการปฏิรูประบบสถาบันการเงิน เรื่องการขอรับชำระหนี้สำหรับเจ้าหนี้และการจัดสรรเงินจากการขายทรัพย์สินให้แก่เจ้าหนี้ฉบับลงวันที่ ๒ กุมภาพันธ์ ๒๕๔๒ และให้ใช้ข้อความดังต่อไปนี้แทน๕.๒ คณะกรรมการตามมาตรา ๓๐มีอำนาจพิจารณาวินิจฉัยอนุญาตให้เจ้าหนี้ได้รับชำระหนี้อย่างไรหรือไม่โดยเจ้าหนี้มีสิทธิอุทธรณ์ผลการพิจารณาวินิจฉัยนี้ได้ ตามความในข้อ ๖.๑ข้อ ๒ให้ยกเลิกความในข้อ ๖.๑ แห่งประกาศคณะกรรมการองค์การเพื่อการปฏิรูประบบสถาบันการเงินเรื่องการขอรับชำระหนี้สำหรับเจ้าหนี้และการจัดสรรเงินจากการขายทรัพย์สินให้แก่เจ้าหนี้ฉบับลงวันที่ ๒ กุมภาพันธ์ ๒๕๔๒ และให้ใช้ข้อความดังต่อไปนี้แทน๖.๑ คณะกรรมการตามมาตรา ๓๐ หรือ ปรส.จะแจ้งผลการพิจารณาวินิจฉัยหนี้แก่เจ้าหนี้ที่ยื่นคำขอรับชำระหนี้และจะเรียกเจ้าหน้าที่ยื่นคำขอรับชำระหนี้และได้รับการวินิจฉัยให้ได้รับชำระหนี้ให้มาประชุมเพื่อรับทราบผลการจัดสรรเงินเพื่อการชำระหนี้ให้แก่เจ้าหนี้ตามลำดับและสัดส่วนแหงหนี้ตามประกาศนี้ ทั้งนี้ คณะกรรมการตามมาตรา ๓๐ หรือ ปรส.จะส่งหนังสือแจ้งผลการพิจารณาวินิจฉัยหนี้พร้อมกับสรุปวิธีการและผลการจัดสรรเงินรวมทั้งแจ้งวันเวลาและสถานที่ประชุมให้เจ้าหนี้ทราบล่วงหน้าไม่น้อยกว่า ๒๕(ยี่สิบห้า) วัน ก่อนวันประชุมทางไปรษณีย์ลงทะเบียนตอบรับและ/หรือบริการส่งเอกสารและพัสดุภัณฑ์อื่นอนึ่งเจ้าหนี้ที่ไม่เข้าร่วมการประชุมดังกล่าวให้ถือว่าทราบผลการจัดสรรเงินเพื่อการชำระหนี้ให้แก่เจ้าหนี้ตามลำดับและสัดส่วนแห่งหนี้ตามประกาศนี้แล้วการอุทธรณ์ผลการพิจารณาวินิจฉัยหนี้และ/หรือการโต้แย้งผลการจัดสรรเงินที่ได้แจ้งให้ทราบตามหนังสือแจ้งประชุมตามวรรคแรกให้กระทำได้ภายใน ๑๕ (สิบห้า) วัน นับแต่วันที่ได้รับแจ้งโดยทำเป็นหนังสือเสนอต่อคณะกรรมการ ปรส. คำวินิจฉัยของคณะกรรมการ ปรส.ให้ถือเป็นที่สุดหากเจ้าหนี้ใดไม่อุทธรณ์ผลการพิจารณาวินิจฉัยหนี้และ/หรือโต้แย้งผลการจัดสรรเงินภายในระยะเวลาดังกล่าวให้ถือว่าเจ้าหนี้นั้นไม่มีข้อโต้แย้งใด ๆ และยินยอมให้คณะกรรมการ ปรส. หรือคณะกรรมการตามมาตรา ๓๐ชำระหนี้ตามผลการพิจารณาวินิจฉัยหนี้และผลการจัดสรรเงินนั้นได้ถ้าไม่มีผู้ใดอุทธรณ์ผลการพิจารณาวินิจฉัยหนี้และ/หรือโต้แย้งผลการจัดสรรเงินของสถาบันการเงินภายในกำหนดเวลาตามวรรคก่อนให้ถือว่าผลการพิจารณาวินิจฉัยหนี้และ/หรือผลการจัดสรรเงินของสถาบันการเงินนั้นถูกต้องและเป็นที่สุดข้อ ๓ให้ยกเลิกความในวรรคสอง ของข้อ ๘.๒แห่งประกาศคณะกรรมการองค์การเพื่อการปฏิรูประบบสถาบันการเงิน เรื่องการขอรับชำระหนี้สำหรับเจ้าหนี้และการจัดสรรเงินจากการขายทรัพย์สินให้แก่เจ้าหนี้ฉบับลงวันที่ ๒ กุมภาพันธ์ ๒๕๔๒ข้อ ๔[๑]ประกาศนี้ให้มีผลใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปประกาศ ณ วันที่ ๑๑กรกฎาคม พ.ศ. ๒๕๔๓กมล จันทิมาประธานกรรมการองค์การเพื่อการปฏิรูประบบสถาบันการเงินสุกัญญา/พิมพ์๒๒ ตุลาคม ๒๕๕๒พัสสน/จัดทำ๒๙ ตุลาคม ๒๕๕๒โชติกานต์/ปรับปรุง๑๖ พฤษภาคม ๒๕๕๙[๑] ราชกิจจานุเบกษาเล่ม ๑๑๗/ตอนพิเศษ ๗๒ ง/หน้า ๓๘/๒๔ กรกฎาคม ๒๕๔๓